Broj: 15-03-34-2-1351-2/2023

Datum: 03.10.2023. godine

Na osnovu članka 8. stavak (2) Zakona o radu u institucijama Bosne i Hercegovine („Službeni glasnik BiH“, br. 26/04, 7/05, 48/05, 60/10, 32/13, 93/17 i 59/22), članka 39. stavak (3) Pravilnika o unutarnjoj organizaciji Agencije za identifikacijske isprave, evidenciju i razmjenu podataka Bosne i Hercegovine broj: 15/01-02-2-1541/09 od 23.04.2009. godine i Pravilnika o izmjenama i dopunima pravilnika o unutarnjoj organizaciji Agencije za identifikacijske isprave, evidenciju i razmjenu podataka Bosne i Hercegovine broj: 15-03/02-2-245/2017 od 02.10.2018. godine i Odluke o potrebi prijema zaposlenika u radni odnos na neodređeno vrijeme broj: 15-03-34-2-1351/2023 od 02.10.2023. godine, Agencija za identifikacijske isprave, evidenciju i razmjenu podataka Bosne i Hercegovine raspisuje

**J A V N I O G L A S**

**za prijem zaposlenika u radni odnos na neodređeno vrijeme u**

**Agenciju za identifikacijske isprave, evidenciju i razmjenu podataka Bosne i Hercegovine**

Centar za pohranjivanje, ispis i promet isprava

*Odsjek za održavanje i unutarnju sigurnost objekta*

**1/01 Referent specijalist na administraciji tehničko osiguranje objekta**

**Opis radnih zadataka:** Prati, održava i nadgleda sustav tehničkog osiguranja objekta. Administrira sustav i provodi politiku sigurnosti. Obavlja i druge poslove po potrebi

**Vrsta poslova i stupanj složenosti:** Operativno – tehnički, jednostavniji.

**Posebni uvjeti:** srednja stručna sprema (IV stupanj) – završena srednja elektrotehnička škola, najmanje 6 (šest) mjeseci radnog iskustva u struci, poznavanje rada na računalu, poznavanje engleskog jezika i položen stučni upravni ispit.

**Mjesto rada:** Banja Luka

**Broj izvršilaca:** jedan (1) izvršilac.

**Napomena za sve kandidate:**

* Kandidat koji kao zaposlenik bude primljen u Agenciju za identifikacijske isprave, evidenciju i razmjenu podataka Bosne i Hercegovine zasnovat će radni odnos na neodređeno vrijeme,
* Odluku o izboru kandidata po ovom raspisanom javnom oglasu donosi ravnatelj Agencije za identifikacijske isprave, evidenciju i razmjenu podataka Bosne i Hercegovine, na osnovu prijedloga povjerenstva za izbor koja će razmotriti sve pristigle prijave i utvrditi redosljed kandidata u skladu sa uvjetima javnog oglasa i pokazanim znanjem kandidata iz oblasti za koju se prima (stručno testiranje),
* Ukoliko kandidat koji bude primljen nema položen stručni upravni ispit dužan je isti položiti u roku od šest (6) mjeseci od dana zasnivanja radnog odnosa,
* Kandidat koji bude izabran, dužan je prije potpisivanja ugovora o radu dostaviti uvjerenje da protiv kandidata nije pokrenut kazneni postupak za kazneno djelo za koje je predviđena kazna zatvora tri i više godina ili da mu nije izrečena zatvorska kazna za kazneno djelo učinjeno s umišljajem u skladu s kaznenim zakonima u Bosni i Hercegovini (ne starije od tri mjeseca) i uvjerenje o radnoj sposobnosti (ljekarsko uvjerenje), kao dokaz da je fizički i psihički sposoban za obavljanje poslova radnog mjesta koje se oglašava (ne starije od 30 dana).

**Dodatna napomena:**

* Prije prijema u radni odnos, za kandidate sa liste uspješnih kandidata obavit će se sigurnosne provjere u skladu sa postupkom za izdavanje dozvole za pristup tajnim podacima određenog stupnja povjerljivosti, sukladno odredbi čl. 30. i 31. Zakona o zaštiti tajnih podataka („Službeni glasnik BiH“ broj: 54/04 i 12/09), kao i odredbama podzakonskih akata donesenih na temelju navedenog Zakona.
* U skladu sa člankom 31. Zakona o zaštiti tajnih podataka neće se izvršiti prijem u radni odnos kandidata za kojeg se nakon plasmana na listu uspješnih kandidata utvrdi sigurnosna smetnja.

**Potrebni dokumenti:**

Uz prijavu koja treba sadržavati naziv radnog mjesta za koje se dostavlja prijava, kratki žovotopis i osobne podatke (uz obvezne podatke za kontakt), kandidati trebaju dostaviti i originale ili ovjerene kopije sljedećih dokumenata:

1. svjedodžbu – diplomu o stečenoj stručnoj spremi traženoj ovim javnim oglasom;
2. uvjerenje o državljanstvu (ne starije od šest mjeseci od dana izdavanja);
3. izjavu da niste obuhvaćeni odredbom članka IX. stav 1. Ustava Bosne i Hercegovine ovjerenu od strane nadležne službe;
4. potvrde ili uvjerenja kao dokaza o traženom radnom iskustvu;
5. dokaz o poznavanju rada na računalu;
6. dokaz o poznavanju engleskog jezika
7. uvjerenje o položenom stručnom upravnom ispitu (nije obvezno, dostavlja se samo ukoliko kandidat isto posjeduje).

Obratiti pozornost na sljedeća dokumenta koja ne treba dostavljati, jer ista ne mogu služiti kao valjan dokaz:

* U pogledu dokazivanja državljanstva ne dostavljati kopiju osobne iskaznice, obavještenje da je uveden u evidenciju prebivališta – boravišta sa osobnim podacima (obrazac prijava/odjava), nevažeće uvjerenje o državljanstvu, odnosno, uvjerenje starije od šest mjeseci od dana izdavanja od strane nadležnog organa.
* U pogledu radnog iskustva ne dostavljati: radnu knjižicu, jer ista ne može dokazati nijedan oblik radnog iskustva, može dokazati samo radni staž. Potvrde/uvjerenja kojima se dokazuje radni staž, također neće biti uzete u razmatranje, jer radni staž predstavlja samo vrijeme koje zaposlenik provede u radnom odnosu, isti ne može dokazati o kojoj vrsti radnog iskustva je riječ; ugovor o radu, ugovor o obavljanju privremenih i povremenih poslova, ugovor o djelu i dr. ugovore; rješenje ili odluku o zasnivanju/prestanku radnog odnosa - isti dokazuju samo početak/prestanak radnog angažmana i naziv radnog mjesta, ne i kontinuitet istog; sporazum, preporuke ili druge slične isprave ukoliko ne sadrže sve elemente potvrde/uvjerenja, uvjerenja izdata od strane nadležnog zavoda/fonda PIO/MIO o podacima registriranim u matičnoj evidenciji bez potvrde nadležnog zavoda/fonda PIO/MIO gdje je navedena i razjašnjena šifra zanimanja. Također, ne dostavljati dokumenta koja ne sadrže elemente potvrde ili uvjerenja, odnosno dokumenta u kojima nije precizno navedeno slijedeće: osnovne generalije, vrsta školske spreme u okviru radnog mjesta tj. stručna sprema predviđena za konkretno radno mjesto, naziv radnog mjesta, preciziran period radnog angažovanja, te ostalim relevantnim podacima za dokazivanje tražene vrste radnog iskustva. Pod radnim iskustvom podrazumijeva se radno iskustvo nakon stečene srednje školske spreme.
* U pogledu dokazivanja poznavanja rada na računalu/engleskog jezika, ne dostavljati potvrdu ili uvjerenje poslodavca gdje je lice bilo u radnom odnosu, kojom poslodavac potvrđuje poznavanje rada na računalu/engleskog jezika, jer isti nije registriran za obavljanje te djelatnosti, te takvi dokazi nisu valjani. Ne dostavljati svjedodžbe o završenim razredima srednje škole.

Sve tražene dokumente treba dostaviti najkasnije do 19.10.2023. godine, putem pošte preporučeno na adresu:

**Agencija za identifikacijske isprave, evidenciju i razmjenu podataka Bosne i Hercegovine**

**“Javni oglas za prijem zaposlenika**

**u radni odnos na neodređeno vrijeme u Agenciju za identifikacijske isprave, evidenciju i razmjenu podataka Bosne i Hercegovine"**

**(za Povjerenstvo za izbor zaposlenika)**

**Kralja Petra I Karađorđevića 83A, 78000 Banja Luka**

Nepotpune, neblagovremene i neuredne prijave, kao i prijave kandidata koji ne ispunjavaju uvjete oglasa, neće se uzimati u razmatranje.